राज्य की 224 में से 222 विधानसभा सीटों पर 12 मई को मतदान हुआ था। आर आर नगर सीट पर कथित चुनावी कदाचार की वजह से चुनाव टाल दिया गया जबकि जयनगर सीट पर भाजपा प्रत्याशी के निधन के कारण चुनाव स्थगित किया गया। चुनाव आयोग द्वारा घोषित परिणाम के अनुसार जिन 222 विधानसभा सीटों पर चुनाव कराए गए थे उसमें से भाजपा ने 103 सीटों पर जीत हासिल की है जबकि एक पर वह आगे चल रही है। हुबली-धारवाड़ सेंट्रल सीट पर पूर्व मुख्यमंत्री और भाजपा के वरिष्ठ नेता जगदीश शेट्टार कांग्रेस के निकटतम प्रतिद्वंद्वी से 17754 मतों से आगे चल रहे हैं।